**Vienošanās**

par 2017.gada 31.janvāra Deleģēšanas līguma izmaiņām

Daugavpilī 2023.gada \_\_\_\_.septembrī

**Daugavpils valstspilsētas pašvaldība**, reģistrācijas Nr.90000077325, juridiskā adrese: Krišjāņa Valdemāra ielā 1, Daugavpilī, tupmāk saukts “Pilnvardevējs”, tās domes priekšsēdētāja Andreja Elksniņa persona, kurš rīkojas saskaņā ar Pašvaldību likuma 17.panta trešās daļas 5.punktu un Daugavpils valstspilsētas pašvaldības domes 2023.gada \_\_\_.septembra lēmumu Nr.\_\_\_\_\_ “Par grozījumiem Daugavpils valstspilsētas pašvaldības domes 2023.gada 31.augusta lēmumā Nr.550 “Par Vienošanās par 2017.gada 31.janvāra deleģēšanas līguma izmaiņām noslēgšanu ar sabiedrību ar ierobežotu atbildību „Labiekārtošana-D”””, no vienas puses, un

**Sabiedrība ar ierobežotu atbildību “Labiekārtošana-D”**, reģistrācijas Nr.41503003033, juridiskā adrese: 1.pasažieru ielā 6, Daugavpilī, tās valdes locekles Jūlijas Mamajas persona, kura rīkojas saskaņā ar statūtiem, turpmāk saukts “Izpildītājs”, no otras puses, turpmāk tekstā abi kopā vai katrs atsevišķi saukti “Puses”,

pamatojoties uz Pašvaldību likuma 4.panta pirmās daļas 2.punktu, 4.panta otro daļu, 7.pantu, 10.panta pirmo daļu, 10.panta pirmās daļas 19.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 45.panta otro un trešo daļu,

ievērojot Daugavpils valstspilsētas pašvaldības domes 11.02.2021. saistošajos noteikumos Nr.9 „Daugavpils pilsētas pašvaldības kapsētu darbības un uzturēšanas saistošie noteikumi” 26.punktā paredzēto pienākumu Daugavpils valstspilsētas pašvaldībai Publisko iepirkumu likumā noteiktajā kārtībā izvēlēties apbedīšanas pakalpojumu sniedzēju, kas veiks par bezpiederīgajiem atzīto mirušo un nezināmo personu apbedīšanu,

ņemot vērā Vides aizsardzības un reģionālās attīstības ministrijas 2023.gada 15.septembra vēstulē Nr.1-132/5348 „Par līgumu ar SIA „Labiekārtošana-D”” izteikto viedokli par 2017.gada 31.janvāra Deleģēšanas līguma grozījumiem,

ņemot vērā, ka sabiedrība ar ierobežotu atbildību „Labiekārtošana-D” ir Daugavpils valstspilsētas pašvaldības kapitālsabiedrība, kurā visas kapitāla daļas pieder Daugavpils valstspilsētas pašvaldībai un tās veiktajai komercdarbībai jāatbilst Valsts pārvaldes iekārtas likumā un Konkurences likumā noteiktajām prasībām, noslēdz Vienošanos par sekojošo:

1. Izdarīt 2017.gada 31.janvāra Deleģēšanas līgumā (turpmāk – līgums) šādus grozījumus:
	1. Aizstāt līguma tekstā vārdus „Daugavpils pilsētas dome” attiecīgā locījumā ar vārdiem „Daugavpils valstspilsētas pašvaldība” attiecīgā locījumā.
	2. Aizstāt līguma tekstā vārdus „Daugavpils pilsētas domes Kapitālsabiedrību pārraudzības nodaļa” attiecīgā locījumā ar vārdiem „Daugavpils valstspilsētas pašvaldības iestādes „Daugavpils pašvaldības centrālā pārvalde” Juridiskā departamenta Kapitālsabiedrību pārraudzības nodaļa” attiecīgā locījumā.
	3. Aizstāt līguma tekstā vārdus „Pašvaldības iestāde „Komunālās saimniecības pārvalde”” attiecīgā locījumā ar vārdiem „Daugavpils valstspilsētas pašvaldības iestāde „Komunālās saimniecības pārvalde”” attiecīgā locījumā.
	4. Izteikt līguma preambulas trešo rindkopu šādā redakcijā:

„pamatojoties uz Pašvaldību likuma 4.panta pirmās daļas 2.punktu, 4.panta otro un trešo daļu, 7.pantu, 10.panta pirmo daļu, 10.panta pirmās daļas 19.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 42.panta pirmo daļu, 43.panta otro daļu, 45.panta otro un trešo daļu, 46.pantu, Dzīvnieku aizsardzības likuma 8.panta trešo daļu, Veterinārmedicīnas likuma 21.1 pantu, Daugavpils valstspilsētas pašvaldības domes 28.04.2011. saistošie noteikumi Nr.15 „Mājdzīvnieku turēšanas noteikumi Daugavpils valstspilsētā” 4.punktu,”.

* 1. Izteikt līguma 1.1.apakšpunkta ievaddaļu šādā redakcijā:

„1.1. Pilnvardevējs deleģē Izpildītājam un Izpildītājs apņemas veikt, saskaņā ar Pašvaldību likuma 4.panta pirmās daļas 2.punktu un Dzīvnieku aizsardzības likuma 8.panta trešo daļu, šādus pārvaldes uzdevumus:”.

* 1. Izteikt līguma 1.1.1.apakšpunktu šādā redakcijā:

„1.1.1. kapsētu saglabāšanu un kopšanu;”.

* 1. Izteikt līguma 1.1.2.apakšpunktu šādā redakcijā:

„1.1.2. parku, skvēru un citu publiskā lietošanā esošo teritoriju un zaļo zonu ierīkošanu, saglabāšanu un kopšanu, tajā skaitā:”.

* 1. Izteikt līguma 1.1.2.1.apakšpunktu šādā redakcijā:

„1.1.2.1. puķu dobju ierīkošanu un kopšanu;”.

* 1. Izteikt līguma 1.1.2.2.apakšpunktu šādā redakcijā:

„1.1.2.2. augu, koku, krūmu stādīšanu, saglabāšanu un kopšanu, augu audzēšanu, kā arī koku zaru un avārijas koku zāģēšanu, celmu frēzēšanu;”.

* 1. Izteikt līguma 1.1.3.apakšpunktu šādā redakcijā:

„1.1.3. klaiņojošo un bezpalīdzības stāvoklī nonākušo dzīvnieku izķeršanu Daugavpils valstspilsētā, un to aprūpes nodrošināšanu dzīvnieku patversmē;”.

* 1. Svītrot līguma 1.1.5.-1.1.6.apakšpunktu.
	2. Izteikt līguma 1.1.7.apakšpunktu šādā redakcijā:

“1.1.7. ārtelpas elementu izbūves, tajā skaitā iekārtu iegādes, rekonstruēšanas, ierīkošanas un atbilstošā materiāli-tehniskā stāvokļa uzraudzības veikšanu;”.

* 1. Svītrot līguma 1.1.9.apakšpunktu.
1. Vienošanās stājas spēkā pēc Daugavpils valstspilsētas pašvaldības iestādes „Komunālās saimniecības pārvalde” veikto iepirkumu procedūru organizēšanas un pasūtījumu līgumu noslēgšanas ar uzņēmējiem par Vienošanās 1.punktā minēto pārvaldes uzdevumu izpildi, kas tiek izslēgti no līguma.
2. Vienošanās ir līguma neatņemama sastāvdaļa.
3. Pārējie līguma noteikumi paliek negrozīti.
4. Vienošanās ir sastādīta 2 (divos) eksemplāros uz 2 (divām) lapām pa vienam eksemplāram katrai Pusei. Katram eksemplāram ir vienāds juridiskais spēks.

**Pušu rekvizīti un paraksti**

|  |  |
| --- | --- |
| **Pilnvardevējs:**Daugavpils valstspilsētas pašvaldībareģ. Nr.90000077325 Krišjāņa Valdemāra iela 1, Daugavpils, LV-5401Pilnvardevēja vārdāDaugavpils valstspilsētas pašvaldības domes priekšsēdētājs\_\_\_\_\_\_\_\_\_\_\_\_\_\_\_\_ A. Elksniņš | **Izpildītājs:**SIA „Labiekārtošana-D”reģ. Nr.41503003033 1. Pasažieru iela 6, Daugavpils, LV-5401Izpildītāja vārdāSIA „Labiekārtošana-D” valdes locekle\_\_\_\_\_\_\_\_\_\_\_\_\_\_\_ J. Mamaja |